Այս պահին Հայաստանի միակ կին քաղաքապետի պաշտոնակատարն ասաց, որ աուդիտ է անցկացնելու՝ հնարավոր չարաշահումները բացահայտելու համար․ - «Ցանկացած էջմիածնեցու բակում տարիներ շարունակ խոսվել է, որ գնումների գործընթացը քաղաքապետարանում թղթերով միգուցե օրենքի տառին համապատասխան է արվում, սակայն շատ հանգամանքներ կան դրա հետևում: Այսինքն՝ միշտ նույն ընկերություններն են մասնակցել մրցույթներին և հաղթել: Դարձյալ վախի մթնոլորտի հետ կապված՝ որևէ այլ ընկերություններ չեն մտել պայքարի մեջ և միշտ հաղթել են հայտնի մարդկանց հետ կապված ընկերությունները»: